**Erezia autoportretului pierdut**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe rând sau în cor nu contează deloc vă

invit prieteni să mă admiraţi da da să mă

admiraţi ca pe propriul vostru autoportret

da-ţi-le-ncolo de penumbre şi defecte de fa

bricaşie de erori de autogeneză apocaliptică

nu simţiţi cum vă mănâncă viitorul cu tot cu

fulgi hai exprimaţi-vă absenţa la două mâini

şi-un pian ce pronosticuri v-ar mai resuscita

vreo amintire naivilor taman cu ţelul vostru

cel mai intim lumea se şterge undeva

înţelegeţi voi unde că eu m-am săturat să

vă tot ridic pleoapele cu insomniile mele

rebele

Costel Zăgan, EREZII SECOND HAND, 2014